text: [{"text_idx": "#000005", "text": "Proyecto Lingua Airwaves ukan amta\u0308wipax Global Voices aymarata ukan qillqat yatiyaw utjirinak \u00abapthapin\u0303awa\u00bb, uka qillaqatanakax CD ukanakar waruqan\u0303a ukatsti\u0308 taqi ukanakx El Alto (Bolivia) ukat Puno (Peru\u0301) markanakan Instituciones, yatiqan\u0303 utanakar ch'iqintayan\u0303awa."}, {"text_idx": "#000006", "text": "Proyecto, (aymara-espan\u0303ol) aru arst'asirinakar juk'amp purin\u0303atakiwa, sitio Global Voices Aymarata ukanx (acuerdos) ukanakax yaqha radios comunitarias, El Alto markan ukhamarak Ayni Chile markat wakicha\u0308wipampis utxarakiwa."}, {"text_idx": "#000008", "text": "4 urukipan aka sata qallta phaxsinx 2015 maranxa, mayni jaqukipt'ir kullakampiw Puno \u2013 Peru\u0301, markar sarawayapxta, CD ukanak intstituciones aymara arur ch'amanchas irnaqt'apki ukanakar ch'iqintayan\u0303ataki. Universidad Nacional Altiplano Puno, Facultad de Ciencias de Educacio\u0301n, Lengua ukat Literatura ukaruw purt'awayapxta, decano ukat yaqhip yatiqirinakampiw aruskipt'aniwayapxta, yatiqirinakax walikiw sasinw jallallt'apxarakitu, ukatx aymar arst'an\u0303 yatipxtwa ukampirus qillqt'an\u0303 jan sum yatipkti sapxanwa, ukatwa uka redes sociales uksan jan aymara arut qillqapkti sapxarakinwa."}, {"text_idx": "#000010", "text": "Uka pachparakiw Puno markan Radio Onda Azul uksarus purt'apxta, ukakipkrakiw CD waruqt'atx aymara wakichaw sarantayiritak jayt'aniwayapxta, ukhamat uka waruqatanak wakicha\u0308wipan un\u0303t'ayan\u0303apataki."}, {"text_idx": "#000011", "text": "Ukampirus Radio Pachamama, uksarus purt'awapxaraktwa (aymara ukat espan\u0303ol) arun wakicha\u0308wipax utjarakitaynawa, \u201cMarkas Layku\u201d sutini (espan\u0303ol arun \u00abnuestro pueblo\u00bb san\u0303 muni) 16:00 pachat 18:00 jayp'u pachakama, phaxsu\u0308ru urut ururu\u0308ru urukama. Wakichawin aruskipt'an\u0303atakiw jawillt'apxitu, ukhamat Global Voices Aymarata ukxat un\u0303t'ayan\u0303ataki. Global Voices Aymarata ukxat un\u0303t'ayaniwayapxta ukat kunjams uraqapachan jaqukipirinaka, qillqirinakax irnaqt'asipki ukxats un\u0303t'ayataraki\u0308nwa. Jili\u0308r irpirirus ukhamarak ukan irnaqt'irinakarus CD ukax churaniwayatarakiwa."}, {"text_idx": "#000013", "text": "Maysatxa, khitinakati\u0308 Radio Pachamama, Puno- Peru\u0301 uksan irnaqapki\u0308 jupanakaruw wali jallallt'apxta, kunalaykuti\u0308 jupanakax aymar wakicha\u0308wipanw na\u0308nakaru katuqt'apxitu, ukhamat Global Voices sitio web ukan irnaqa\u0308wipat un\u0303t'ayan\u0303ataki."}, {"text_idx": "#000014", "text": "Juti\u0308r urunakanxa, CD ukanakax instituciones (radios aymaras, kawki\u0308r yatiqan\u0303 utanakanti\u0308 aymara arux yatichaski, jach'a yatiqan\u0303 utanakan ukat yaqhanakampiruw) El Alto- La Paz, Bolivia markan ch'iqiyataska\u0308ni."}, {"text_idx": "#000016", "text": "Pirwa markankir Dina Boluarte: chacha/warmi irpiris janiw aski lurawinaks un\u0303staykiti"}, {"text_idx": "#000021", "text": "Qullasuyu markanx kunjams markanakan jakasirinakax un\u0303japxi uksatuqit ma\u0308 guarani\u0301nkirix amuykipi"}]